Α.Ε.Ο. Πρωτέας Βούλας

Ο Αθλητικός Εκπολιτιστικός Όμιλος Πρωτέας Βούλας είναι ελληνικό αθλητικό σωματείο που δραστηριοποιείται στην περιοχή της Βούλας, στην Αθήνα. Οι αθλητές του αγωνίζονται με χρώματα το σκούρο μπλε και το κόκκινο. Επίσημο έτος ίδρυσής του είναι το 1980 και δραστηριοποείται αποκλειστικά στο χώρο της καλαθοσφαίρισης. Χρησιμοποιεί ως έδρα το Κλειστό Γυμναστήριο Βούλας «Γεώργιος Γεννηματάς», χωρητικότητας 190 θεατών.Κλειστό Γυμναστήριο Βούλας «Γεώργιος Γεννηματάς» , πληροφορίες στον ιστότοπο Gipeda.gr.

 Ίδρυση 
Το πρώτο τμήμα καλαθοσφαίρισης του Πρωτέα Βούλας δημιουργήθηκε το 1980 στην περιοχή του Πανοράματος Βούλας. Μετά τη δημιουργία ανοικτού γηπέδου στο Αθλητικό Κέντρο της Βούλας στην οδό Βασιλέως Παύλου, ο σύλλογος μετέφερε τις δραστηριότητές του στην περιοχή της Κάτω Βούλας. Από το 1997 έδρα του είναι το Κλειστό Γυμναστήριο Βούλας «Γεώργιος Γεννηματάς».«Αυτό που λέμε... ομάδα μοντέλο» , άρθρο στον ιστότοπο Nou-pou.gr, 3 Οκτωβρίου 2013.

Τα τμήματα του Πρωτέα υπάγονταν αρχικά στη δικαιοδοσία της Ε.Σ.Κ. Αττικής και από το καλοκαίρι του 1995 πέρασαν στο δυναμικό της νεοσύστατης Ε.Σ.Κ. Νότιας Αττικής.

 Τμήμα καλαθοσφαίρισης ανδρών 

Το τμήμα ανδρικής καλαθοσφαίρισης ήταν το πρώτο που λειτούργησε ταυτόχρονα με την ίδρυση του συλλόγου. Μετά από δραστηριότητα 35 ετών στα γήπεδα της Αττικής, κατάφερε να περάσει για πρώτη φορά το κατώφλι των εθνικών κατηγοριών το καλοκαίρι του 2015.«Α' Ε.Σ.ΚΑ.Ν.Α. - 26η αγωνιστική… Στη Γ' Eθνική ο Αρης Νικαίας», άρθρο στον ιστότοπο InfoBasket.gr, 20 Απριλίου 2015. Την επόμενη άνοιξη κατέκτησε και το πρώτο του πανελλαδικό τίτλο, αυτό του Πρωταθλητή Γ' Εθνικής.«Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Τμήμα καλαθοσφαίρισης γυναικών 

Το τμήμα γυναικείας καλαθοσφαίρισης λειτούργησε λίγο αργότερα από το αρχικό και ειδικότερα το 1986. Αγωνίστηκε για πρώτη φορά σε εθνική κατηγορία το φθινόπωρο του 1997 «Ματιές στα σπορ», τεύχος Ιανουαρίου 1999. και την τελευταία δεκαετία συγκαταλέγεται μεταξύ των κορυφαίων γυναικείων ομάδων της χώρας. Η επιφανέστερη επιτυχία του είναι η κατάκτηση του Κυπέλλου Ελλάδος την άνοιξη του 2013,«Το σήκωσε ο Πρωτέας Βούλας!», άρθρο στον ιστότοπο του NovaΣΠΟΡ FM, 31 Μαρτίου 2013.«Κυπελλούχος Ελλάδας η γυναικεία ομάδα του Πρωτέα Βούλας» , άρθρο στον ιστότοπο της εφημερίδας «Το Βήμα», 31 Μαρτίου 2013.«Κυπελλούχος στις γυναίκες ο Πρωτέας Βούλας» , άρθρο στον ιστότοπο Contra.gr, 31 Μαρτίου 2013.«Ο Πρωτέας Κυπελλούχος και στο... παραμύθι της σταχτοπούτας», άρθρο στον ιστότοπο In.gr, 31 Μαρτίου 2013. καθώς και η δεύτερη θέση στην Α1 Εθνική Κατηγορία της περιόδου 2013-14.«Νταμπλ από το Ελληνικό», άρθρο στον ιστότοπο του ΣΠΟΡ FM, 7 Μαΐου 2014.«Πρωτέας Βούλας - Ελληνικό 56-63», άρθρο στον ιστότοπο Gazzetta.gr, 7 Μαΐου 2014. Επιπλέον τα τμήματα υποδομής του συγκαταλέγονται στα πιο επιτυχημένα πανελλαδικά με πολλές πρόσφατες διακρίσεις.

 Δραστηριότητες 
Ο σύλλογος διοργανώνει εδώ και δύο δεκαετίες το εσωτερικό τουρνουά «Αγγέλα Μικεδάκη». Παράλληλα εκδίδει το περιοδικό «ΠΡΩΤΕΑΣ εν δράσει» με τη συμβολή των εμπλεκομένων με το σύλλογο προσώπων.

 Παραπομπές 

 Εξωτερικοί σύνδεσμοι 

 Α.Ε.Ο. Πρωτέας, επίσημη ιστοσελίδα του συλλόγου.


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1980